આ તારને કારણે ઓસ્કર તો આનંદમાં આવી ગયો હતો. સ્ટર્ન અને પેમ્પર પણ વાંચી શકે એ માટે તેણે તારને તેમની તરફ ધકેલ્યો. “આનાથી વધારે સારી જન્મદિવસની ભેટ મને કોઈ રીતે મળી શકી ન હોત! કારણ કે હવે મને પાકી ખાતરી થઈ ગઈ, કે બીચારો કોઈ પણ માણસ મારી બનાવેલી વસ્તુથી નથી મર્યો.” આ ઘટનાથી ઓસ્કરના બે પરસ્પર વિરોધી ઉશ્કેરાટ વિશે આપણને કંઈક જાણવા મળે છે. ઓસ્કર જેવા કેટલાક ઉત્પાદકોમાં આવું ગાંડપણ જોવા મળતું હોય છે જેઓ, પોતે કંઈ જ ઉત્પાદન ન કરી શકે તેની પણ ઉજવણી કરતા હોય! પરંતુ સામે છેડે જર્મન તંત્રજ્ઞોમાં પણ એક પ્રકારનું ઠંડું ગાંડપણ જોવા મળે છે. વિયેના હારી ચૂક્યું હતું, માર્શલ કોનિએવના માણસો એલ્બા નદીના કાંઠે અમેરિકનો સામે હારી ચૂક્યા હતા. તે છતાંયે તેઓ ટેકરીઓના ઉપરવાસમાં આવેલી હથિયારોની ફેક્ટરીઓ પોતાનું કામકાજ સુધારરવામાં, અને શિસ્તબદ્ધ રીતે ઉત્પાદનના ઉચ્ચ સિદ્ધાંતોનું પાલન કરીને ખરેખરા ઉત્પાદનમાં પોતાનું યોગદાન આપવામાં આટલો બધો સમય લે, તેને બહુ હળવાશથી જોતા હતા!